Бөлінбе ҚАЗАҚ. Бірігетін уақыт келді.

Бөліну қашанда бізді қинап келді.

Әлеуметтік желіні аша қалсаң,

Сан тарап пікірлер жанымды жырып кетті.

Оңтүстігің өзбек болып кеткен,

Солтүстігің орыстанып кеткен,

Нағыз қазақ біле білсең батыста деп,

Адай мен шеркеш көкірек керген,

Шындығында түркімен-қарақалпақ тілімен

Араласып тілінің өзгергенін білмеген.

Біз шығыспыз, сөйлеген Абай біздің тілменен

Нағыз қазақ бізбіз деп - әр аймақ

Қазағымның кең даласын өзіне қарай кермеген.

Бөлінбе ҚАЗАҚ. Бірігетін уақыт келді.

Әр аймағым қазақылықты құрап келді.

Оңтүстігінде Жәнібек-Керей құрған азат елдің,

Астанасы Түркістан болып келді.

Солтүстігіңде Қызылжар-Қостанайыңда

Ыбырай Алтынсарин мектеп қалап берді.

Бөкей ордасы, Әбілхайыр батысыңнан

Қазақты Жоңғарлардан азат ету үшін

Мыңдаған әскер қолын бастап келді.

Шығысымда Абай-Шәкәрімдер

Ұлтты рухани байлыққа шақырып келді.

Бөлінбе ҚАЗАҚ. Бірігетін уақыт келді.

Салтымыз басқа аймақта бұзылған,

Біздің аймақтың Салты ғана,

Қазақтықта сақталған

Деп қазағым өз туғанын бөліп келді.

Салыстырамыз, өз дәстүрін сақтаған деп

Жапон-Кәріс, жері қазағымның оннан бір бөлігіндей, елдерменен.

Біл ҚАЗАҚ, оянатын уақыт келді.

Еуразияның бір бөлігін алып жатқан

Байтақ жерің,

Шет шетінде шет елдермен шектеседі.

Етене араласа өзге ұлтпенен, тіл алмаса

Салт өзгереді.

Батысыңда не зат, келшиш,бершиш деп сөйлеп

Шығысыңда ш орнына ч қойып көсілеміз .

Барсай, қойсай деп, созып сөйлеп Оңтүстікте

Солтүстікте орысшасыз сөйлеспейміз.

Бөлінбе ҚАЗАҚ. Бірегей дүнйелер бар.

Қай аймаққа қонақ бола қалсаң,

Бешбармақ, қымыз бауырсағың бар.

Үлкенді сыйлап, кішіге ізет көрсететін

Қонақ кәде, кигізіп жіберер шапаның бар.

Көкпар тартып, бәйгеге салатын

Соғымға сойып алатын жылқың бар.

Амандығыңды тілеп қол жайып,

Ақсақалдың берер батасы бар.

Екі дүниеде бақытты өмір сүруге жол сілтеген,

Дәстүріңмен сіңіскен Исламың бар.

Қасіретті заман тарихын күмбірімен жеткізген

Аталар мұрасы Домбыраң бар.

Батыр баба тұлпарының дүбірі сіңген

Еуразияда жайқалып жатқан жерің бар.

Көк бөрі түркіледің ана тілі болған,

Ұлт кемеңгерлері шығармаларын жазып кеткен,

Әр аймағымда өзіндік ерекшелігі бар

Анаңнан дарыған ҚАЗАҚ тілің бар.

Бөлінбе ҚАЗАҚ. Сақта есте

Қазақ руға бөлінбейді,

Қазақ рудан құралады,

Деп айтып кеткен

Шохан Уалиханов сөздерін.